**TARNYBINĖS KOMANDIRUOTĖS UŽSIENIO VALSTYBĖJE ATASKAITA**

2015 m. lapkričio 16 d.

Kaunas

 **Ataskaitą pateikė**

Simonas Kairys, Kauno miesto savivaldybės mero pavaduotojas

Andrius Palionis, Kauno miesto savivaldybės tarybos narys

Vyginta Poderytė-Martinkienė, Tarptautinių ryšių ir protokolo sk. vyr. specialistė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

 **Tarnybinės komandiruotės pagrindas**

Potvarkis dėl Simono Kairio ir Andriaus Palionio komandiruotės 2015-11-05 Nr. MA-365

Direktoriaus įsakymas dėl Vygintos Poderytės-Martinkienės komandiruotės 2015-11-05 Nr. AA-1408

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įsakymo (potvarkio) numeris, data)

**Tarnybinės komandiruotės laikas ir vieta**

2015 m. lapkričio 12-14 d. Brno (Čekijos Respublika)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tarnybinės komandiruotės metu įvykę susitikimai, aptarti (svarstyti) klausimai ir šalių pozicijos**

1. Susitikimas su Paveldo departamento vadovu Martin Zedníček.

Susipažinta su Brno miesto patirtimi atnaujinant ir prižiūrint paveldo objektus, Čekijos paminklosaugos sistema ir restauravimo subsidijų schemomis. Brno subsidijų sistema yra labai panaši Kaune taikomai sistemai, metinis tam skirtas biudžetas 2015 m. – apie 2,2 mln. Eur.

1. Susitikimas su Kultūros departamento atstovais.

Buvo pristatytas Brno miesto kultūros sektorius, jo finansavimo sistema. Brno miesto savivaldybė jai pavaldžių kultūros įstaigų finansavimui skiria 90 proc. kultūros sričiai skirto biudžeto ir tik 10 proc. – kultūrinių projektų daliniam finansavimui. Brno miesto savivaldybė prioritetu laiko „gyvųjų menų“, t.y. teatrų, filharmonijos ir pan., finansavimą.

Susitikimo metu sutarta padėti užmegzti ryšius tarptautinių kultūros festivalių organizatoriams, kuriuos domina tiesioginis tarpusavio bendradarbiavimas.

1. Susitikimas su Brno savivaldybės administracijos direktoriumi Pavel Loutocký

*Susitikime taip pat dalyvavo:* Lietuvos ambasadorius Čekijoje Edvilas Raudonikis, Lietuvos garbės konsulas Brno Petr Sláčala, Brno Jehnice seniūnijos meras Václav Šicha, Brno savivaldybės Tarptautinių ryšių departamento atstovai.

Aptartos abiejų miestų realijos ir ateities bendradarbiavimo perspektyvos. Kadangi Brno mieste ir Moravijos regione aktyviai veikia Brno regioniniai prekybos rūmai ir Moravijos – Silezijos regiono prekybos rūmai, sutarta aktyvinti tarptautinio bendradarbiavimo ekonominę dimensiją ir 2016 m. organizuoti Čekijos verslininkų delegacijos vizitą į Kauną. Taip pat, Lietuvos Respublikos ambasada Čekijoje 2016 m. siūlo organizuoti Kauno kultūros dienas Brno mieste – šis klausimas dar bus derinamas.

1. Susitikimas su Tugendhat vilos – muziejaus, įtrauktos į UNESCO paveldo sąrašą, atstovais

Apsilankymo Tugendhat viloje metu buvo susipažinta su pačiu į UNESCO paveldo sąrašą įtrauktu objektu, užmegzti kontaktai su muziejaus atstovais, kurie pasirengę dalintis patirtimi tiek paraiškos rengimo UNESCO, tiek rekonstrukcijos finansavimo šaltinių paieškos srityse. Kontaktai bus perduoti Kauno miesto savivaldybės administracijos Kultūros paveldo skyriui.

1. Kauno tarpukario architektūros fotografijų parodos atidarymas

*Parodos atidaryme dalyvavo:* Lietuvos ambasadorius Čekijoje Edvilas Raudonikis, ambasados antrasis sekretorius Mindaugas Stanys, Lietuvos garbės konsulas Brno Petr Sláčala, Brno miesto tarybos Kultūros komisijos pirmininkė Karla Hofmannova, parodos autorius Gintaras Balčytis.

Paroda buvo atidaryta viloje Stiassni ir veiks iki š.m. gruodžio 13 d. Atidarymo metu svečiams koncertavo koncertinės įstaigos „Kauno santaka“ ansamblis „Ainiai“ su specialia programa, buvo pristatyti lietuviško kulinarinio paveldo pavyzdžiai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­\_\_\_

**Pasiūlymai dėl tarnybinėje komandiruotėje įgytų žinių (informacijos) panaudojimo**

* Siūloma padėti Brno ir Kauno tarptautinių kultūros festivalių organizatoriams užmegzti tiesioginius bendradarbiavimo kontaktus.
* Sutarta 2016 m. organizuoti Čekijos verslininkų delegacijos vizitą į Kauną.
* Lietuvos Respublikos ambasada Čekijoje 2016 m. siūlo organizuoti Kauno kultūros dienas Brno mieste – šis klausimas dar bus derinamas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Papildoma informacija (iš kokių lėšų finansuojama tarnybinė komandiruotė)**

Komandiruotė finansuota iš Kauno miesto savivaldybės ir Brno savivaldybės biudžeto lėšų.

Simonas Kairys